Se știu toate echipele calificate la turneul masculin de fotbal de la JO 2024
Guineea este ultima echipă calificată în turneul masculin de fotbal din cadrul JO 2024, de la Paris, după ce a învins Indonezia cu scorul de 1-0.
Guineea va evolua în Grupa A, alături de Franţa, SUA şi Noua Zeelandă.
Partida a avut loc la Clairefontaine (Franţa) și a contat pentru barajul dintre reprezentantele Asiei şi Africii. Unicul gol a fost înscris în min. 29 de Ilaix Moriba (Getafe), din penalty. Guineea a ratat un penalty în acest meci, prin Algassime Bah (76).
La JO de la Paris, Guineea va evolua în Grupa A, alături de Franţa, SUA şi Noua Zeelandă. La turneul olimpic masculin de fotbal participă 16 echipe, împărţite în patru grupe, meciurile fiind programate în intervalul 24 iulie-9 august.